ті́и вои́стинну чрезъ̑ вся̂ блажє́нства гдс̑ня проидо́ша: ѡбнища́вше бо дх҃омъ ѡбогати́шася и крѡ́тцы бы́вше зе́млю кро́ткихъ наслѣ́доваша, пла́кавше утѣ́шишася, алка́вше пра́вды насы́тишася, ми́ловавше поми́ловани бы́ша, чи́сти бы́вше се́рдцемъ бг҃а я́коже мо́щно узрѣ́ша, миротвори́вше бжс̑твеннагѡ сподо́бишася сыноположе́нія, гони́ми же и му́чими пра́вды ра́ди и бл҃гоче́стія бы́вше на нб҃сѣ́хъ ны́нѣ веселя́тся и ра́дуются и прилѣ́жнѡ мо́лятся гдс̑еви поми́ловатися ѻте́честву на́шему